ฟังชื่อร้านแล้วก็งงๆนะ ดูไม่เหมือนร้านอาหาร คือเค้าบอกว่าเมื่อก่อนเหมือนเป็นธรรมเนียมอ่ะ จะเข้าร้านต้องถอดรองเท้าก่อน แต่เดี๋ยวนี้ไม่ต้องแล้ว ร้านนี้เค้าขายอาหารใต้ รสมือคนใต้แท้ๆเลย จานแรกแน่นอนว่าหนีไม่พ้นสะตอกุ้ง อร่อยมากกก ให้กุ้งเยอะมาก กุ้งใหญ่ สด เนื้อแน่น สะตอก็สด กรอบ ได้กลิ่นกะปินิดๆ หอมมาก ส่วนรสชาติไม่ต้องพูดถึง จัดจ้านอร่อยจริง ตามมาด้วยปลาทรายทอดขมิ้น ทอดมาเหลืองกรอบแบบกินได้ทั้งตัวเลย สุดท้ายเป็นอีกหนึ่งเมนูโปรดเราเลย เป็นเมนูง่ายๆแต่อร่อย นั่นก็คือ ใบเหลียงผัดไข่ เค้าจะเอาใบเหลียงอ่อนๆมาผัดใส่ไข่แล้วก็วุ้นเส้น ให้รสหวานๆหน่อย แก้เผ็ดได้ดีทีเดียว 